ועדת הכלכלה, כנסת 25, פרוטוקול מספר 59, 2023-03-22 00:00

ועדת הכלכלה): קודם כל אני מודה לך על הישיבה הזאת

ועדת הכלכלה):  כשאני הייתי יושב ראש ועדת העלייה והקליטה במיוחד בתקופת הקורונה - -     

עודד פורר: עשיתם המון

ועדת הכלכלה): פעלנו לסייע לחיילים הבודדים

ועדת הכלכלה):  אין ספק, הבהרת לי את העניין שיש להם רישום

ועדת הכלכלה):  בעצם הם מתחילים את החיים שלהם בכלכלה ובבנקים בצורה לא טובה

ועדת הכלכלה):  יש גם נושא של BDI שלא מספיק הבנקים, צריך לטפל גם מול ה BDI

ועדת הכלכלה):  מה שאנחנו יכולים לעשות, אנחנו נעשה כדי לסייע לוועדת העלייה והקליטה לטפל בעניין הזה

עודד פורר: תודה

עודד פורר:  אני רוצה לפתוח לפני זה בשני חיילים שפשוט יציגו את הבעיה ממקור ראשון כדי שישמעו, הם נמצאים איתנו בזום

עודד פורר:  אחת חיילת משוחררת עולה חדשה, ואחד חייל משוחרר שביקש גם להישאר בעילום שם כדי לספר את הסיפור שלו, רק כדי לתת לנו את המסגרת

עודד פורר:  אני כבר אומר לכל הנוכחים, לא כולם ידברו היום

עודד פורר:  יש דיון נוסף בוועדת כלכלה, יש דיון נוסף עוד בוועדת עליה וקליטה, ואנחנו מחויבים לסיים את הדיונים שלנו עד 11:00 בכל מקרה

עודד פורר:  ולכן לא נצליח

עודד פורר:  אביגיל נמצאת איתנו בזום? בבקשה אביגיל

עודד פורר:  ספרי לנו את הסיפור שלך

שלומית אבינח: בוקר טוב אביגיל

אביגיל: בוקר אור

אביגיל:  אני השתחררתי ממש באמצע הקורונה ב-2020, כמובן זו הייתה תקופה מאוד קשה

אביגיל:  אני עכשיו בלימודים וגם אני נכה וקשה לי למצוא עבודה, קשה לי להתפרנס, בכל חודש אני נכנסת יותר ויותר לחוב, וחוסמים לי את חשבון הבנק

שלומית אבינח: אביגיל ספרי שהיית חיילת בודדה, עולה חדשה, ותספרי על מה שדיברנו אתמול את כל ההשתלשלות שלך מול הבנקים

שלומית אבינח:  פשוט את כדוגמה להרבה חיילים שזה קורה להם

שלומית אבינח:  למה יש לך חובות ובאיזה סכום ואיך את מתנהלת מול הבנקים? בקצרה כי ממש אנחנו קצרים בזמן

אביגיל: יש לי חובות מול כל החשבונות שלי, שכר הדירה, הכל

אביגיל:  זה קשה

עודד פורר: גם כשהצלחת להסדיר את החובות הייתה לך בעיה אחר כך בהתנהלות מול הבנקים לקבל הלוואה? להוציא פנקס שיקים?     

אביגיל: להוציא הלוואה לא, למזלי אני לא הייתי צריכה, כי באמת זה הדבר האחרון שאני רוצה להיכנס לחוב של הלוואה ואז אני לא אוכל להיסגר על זה, אבל זה מונע ממני לעשות קניות או כל דבר כזה או אחר, כי אני לא מצליחה להשתמש בחשבון הבנק

אביגיל:  בכל חודש זה רק מדרדר

עודד פורר: את עובדת היום?     

אביגיל: לא, אין באפשרותי לעבוד

אביגיל:  אני מחפשת ביטוח לאומי כי אני חדשה בנכות, וקשה לי מאוד לעבוד

עודד פורר: טוב, תרגישי טוב

אביגיל: תודה

עודד פורר: נמצא איתנו י

עודד פורר:  בזום?     

שלומית אבינח: לא

שלומית אבינח:  אז גיא קונפורטי בינתיים ידבר

שלומית אבינח:  אני אחפש שי

שלומית אבינח:  יעלה

עודד פורר: גיא בבקשה

גיא קונפורטי: תודה רבה, בוקר טוב לוועדה וליושב הראש ולחברי הכנסת

גיא קונפורטי:  אני קודם כל אציג את עצמי לפרוטוקול, עורך דין גיא קונפורטי, מנכ"ל עמותת נדן שנותנת סיוע משפטי לחיילים בשירות חובה

גיא קונפורטי:  העמותה קיימת שמונה שנים, זו עמותה התנדבותית לחלוטין, אף אחד לא מקבל שכר

גיא קונפורטי:       אנחנו כבר כשמונה שנים מטפלים בנושאים שונים שיש לחיילים בשירות חובה בכלל, וכמובן חיילים בודדים מהווים כ-50% מהאוכלוסייה שפונה אליהו ומשתמשת בשירותים שלנו

גיא קונפורטי:  בגדול, רק ככה קצת נתונים כדי לסבר את האוזן לגבי היקפים של חובות

גיא קונפורטי:  בשנת 2022 לפי נתונים שיש לנו בעמותה, 58% מהחיילים היו להם חובות של עד 10,000 שקלים מקרב אלה שפנו אלינו, חובות מצטברים של כ-10,000 שקלים

גיא קונפורטי:  היתר חובות מעל, כאשר מחצית מהשארית, כלומר מחצית מ-42% עם חובות של יותר מ-30,000 שקלים

שלומית אבינח: בשירות או במהלך השירות?     

גיא קונפורטי: במהלך שירות חובה

גיא קונפורטי:  אנחנו בעמותה מטפלים אך ורק במי שהוא בשירות חובה, בזמן השירות

גיא קונפורטי:  אם הם משתחררים תוך כדי אנחנו ממשיכים איתם, אבל ה-cut off אצלנו נעשה בעצם במועד השחרור פחות או יותר

עודד פורר: ואז מה אתם עושים לחייל כזה? אתם מגיעים איתו לאיזשהו הסדר חוב?     

גיא קונפורטי: על זה בדיוק אני רוצה לדבר

גיא קונפורטי:  ההסדרים שאנחנו מגיעים, אני חייב לומר קודם כל, אנחנו עובדים בשיתוף פעולה נהדר עם הצבא, עם משרד המשפטים, עם הפיקוח על הבנקים, עם ההוצאה לפועל, באמת יש יד רוחצת וגם הבנקים ככלל, רוב עורכי הדין שמייצגים אותם מסבירי פנים

גיא קונפורטי:       איפה יש כן עדיין בעיות? קודם כל, בדרך כלל, כאשר מגיעים להסדר עם בנק או עם חברה אחרת שנותנת אשראי, כמו חברות כרטיסי האשראי למיניהם, בדרך כלל הסדר הפשרה יכלול מתן הלוואה

גיא קונפורטי:  משהו, אגב, שלא קורה עם נושים אחרים

גיא קונפורטי:  זאת אומרת, לדוגמה עם חברת סלולר, כשאנחנו מגיעים איתה להסכם פשרה, היא לא תבוא ותגיד אני רוצה לתת לכם הלוואה

גיא קונפורטי:  עכשיו, ההלוואה הזאת נושאת ריבית, ויש ריביות שונות ומשתנות, זה יכול להיות 6%, 10% וכו'

גיא קונפורטי:  ואנחנו מגיעים בדיוק לנושא של דירוג האשראי

שפרה שחר: זה הולך לפי דירוג האשראי, ודירוג האשראי שלהם נמוך אז יש להם ריביות גבוהות

עודד פורר: סליחה, מי שיתפרץ, אין לנו זמן

גיא קונפורטי: אני בדיוק מגיע לנושא של דירוג האשראי

גיא קונפורטי:  דירוג האשראי משפיע מן הסתם על איזה סוג תנאים הם יקבלו

גיא קונפורטי:  ובנוסף לזה, אם אני מתמקח ואני בא ואומר שאני לא רוצה שתהיה ריבית בכלל, אז יש מקרים שאומרים לי אוקיי, אני מוכן לוותר על הריבית אבל אני אאלץ לדווח על מחילה, ומחילה דורשת בעצם רישום נוסף בדירוג האשראי

גיא קונפורטי:       בנוסף לזה, כמובן, שהחוב כולל הרבה פעמים, ובסכומים הנמוכים זה עוד יותר קשה, קשה לי לראות את זה

גיא קונפורטי:  למשל, מתוך חוב, חובות של 7,000 שקלים, 2,000 שקלים מתוך זה יהיו שכר טרחה של עורך דין, וכמובן שכאשר דורשים ריבית, הריבית כוללת גם את שכר הטרחה, ואז גם המחילות דורשות את שכר הטרחה וכו'

גיא קונפורטי:  אז זה נושא ראשון שצריך לדבר עליו

גיא קונפורטי:  אני לא בטוח, ולפי הבנתי את החוק, שיש חובה לדווח על מחילה במצב שבו נדרשת ריבית שאינה מתחייבת מהחוב המקורי

גיא קונפורטי:  זה משהו שאני חושב שייעוץ משפטי יכול להבהיר אותו

גיא קונפורטי:  ואם לא, אז אולי צריך להבהיר את זה בחקיקה

גיא קונפורטי:      בנוסף, הנושא של חיילים

גיא קונפורטי:  ברגע שהם משתחררים, או ברגע שכושר הפירעון שלהם גדל, הם גם יכולים לשלם יותר מהר

גיא קונפורטי:  ואז בעצם, בהלוואה הזאת יש גם מידה מסוימת של אי צדק

גיא קונפורטי:  עכשיו, היה לנו דיון משותף עם הסיוע המשפטי, הייתה שם דקלה צרפתי שהייתה איתי בדיון

גיא קונפורטי:  אחד הדברים שבעצם הצענו, יותר נכון זאת הצעה שדיברנו עליה, כמו שבתקופת הקורונה נרשמו לאנשים החוב נוצר בתקופת הקורונה, כוכבית כזאת בדירוג האשראי, שיהיה רישום דומה או איזשהו סימון דומה מקל, עם חיילים בשירות חובה

גיא קונפורטי:  ובמצבים מסוימים, אני חושב, שאפשר גם לחשוב על מה שנקרא חנינה או מחיקה, אם מישהו הראה, אם זה חוב קטן, אם הוא שיקם את דרכיו וכו'

עודד פורר: ברור

עודד פורר:  ליאת מיזלס בבקשה

עודד פורר:  אחריה אני ארצה ממאגר נתוני אשראי מבנק ישראל

ליאת מיזלס: אז תודה רבה קודם כל על ההזמנה להשתתף פה בדיון החשוב הזה

ליאת מיזלס:  בסיוע המשפטי קודם כל אנחנו רואים את החשיבות להנגיש את שירותי הסיוע המשפטי לחיילים שנמצאים במצב סוציואקונומי קשה, לרבות חיילים בודדים שהרבה פעמים נמצאים תחת אותה מטריה

ליאת מיזלס:  ובהקשר הזה, אנחנו בסיוע המשפטי מקיימים הרבה שיתופי פעולה גם עם הצבא עם עמותת יתד

ליאת מיזלס:       גם אנחנו בתוך הסיוע המשפטי יש לנו מערך ייחודי של עורכי דין שהכשרנו שמגיעים לבתי כלא של חיילים שנמצאים בכלא כדי לפגוש אותם ולבדוק באמת מהן הסיבות ואיך אפשר לעזור להם ולטפל בהם

ליאת מיזלס:      באמת כמו שגיא אמר פה, אחד הדברים שאנחנו שמנו לב אליהם, זה שחיילים שנוצרו להם חובות, לא בהכרח חובות גדולים, בעיקר חובות לבנקים ולחברות סלולר, בסופו של דבר מגיעים אחר כך לבנקים בבקשה להוציא אשראי ונתקלים בסירוב בעקבות אותו חוב

ליאת מיזלס:  אני כן רוצה רק לספר על איזשהו מקרה שפנה אלינו חייל שהוא הסדיר את החוב באופן עצמאי, לא דרך הוצאה לפועל, ונרשם לו נתון אשראי בעקבות תיק ההוצאה לפועל, על אף שהוא הסדיר כבר את החוב, שיש פה גם איזושהי בעיה

ליאת מיזלס:  זאת אומרת, הוא מבחינתו הסדיר את החוב, הנתון הועבר לנתוני אשראי בגלל תיק ההוצאה לפועל, ובסופו של דבר הוא הגיע לבנק וסורב לקבל אשראי

עודד פורר: זה הסיפור

ליאת מיזלס: רק אפשר עוד נקודה קטנה, נושא הריבית בהקשר הזה

ליאת מיזלס:  הריביות במקרים של החיילים מעלים את גובה החוב בצורה שמקשה עליהם גם לשלם את החוב, גם אחר כך כשהם יוצאים החוצה, משתחררים, זה מקשה עליהם ואין בעצם הלימה בין המטרה של הריבית, כשאנחנו מדברים על חיילים בהקשר הזה

עודד פורר: כן, אייל?     

אייל חדד: שלום

עודד פורר: מאגר נתוני אשראי זה אצלך נכון?     

אייל חדד: נכון

עודד פורר: מה אנחנו עושים כדי שחייל בודד היה לו חוב, הגיע להסדר שיתחיל דף חלק? אנחנו רוצים דף נקי זה מה שאנחנו רוצים לתת לחבר'ה האלה דף נקי

ועדת הכלכלה): עם השחרור

אייל חדד: כן, אנחנו בודקים את תקנות נתוני האשראי שקיימות היום בחוק נתוני האשראי, להתאים את ההגדרה של מידע שלילי מובהק על מנת שמי שיש לגביו מידע שלילי מובהק במצב היום, הוא לא רשאי להימחק מהמאגר ויש עליו חיווי שלילי

אייל חדד:  המידע הזה בחלק מהמקומות, כמו שהיה בתיקי הוצאה לפועל הוא מידע שנשמר לשלוש שנים קדימה, מכיוון שבדקו וראו, אני מדבר כרגע על כלל האוכלוסייה ונדבר אחר כך על חיילים, שלא מדובר בדרך כלל על הסתבכות חד פעמית, אלא דירוג אשראי שלאורך זמן רואים שהוא מביא למצב קרוב למצב של כשל

אייל חדד:      אנחנו מתכוונים לבחון, ואמרתי גם לסיוע המשפטי בהקשר הזה, התאמות מסוימות בכלל, שוב אני אומר לכלל האוכלוסייה, שאנחנו בודקים וזה כרגע מול לשכות האשראי, להוריד בחלק מהמקרים, נגיד סתם דוגמה לקוח נפתח לו תיק בהוצאה לפועל, במקום שלוש שנים, בבדיקה, זה ירד לשנה

אייל חדד:  להגדיל את הסכומים, במקום 4,000-5,000 שקלים להעלות אותם לסכומים גבוהים יותר

אייל חדד:  אין לי כרגע להגיד לכם את הנתונים כי זה בבדיקה אנליטית

אייל חדד:  אבל זה כיוון אחד שאני חושב שנכון ללכת ולפתור אותו, אבל אני לא חושב שנכון

עודד פורר: סליחה, הוא מצריך שינוי תקנות?     

אייל חדד: שינוי תקנות, כן

עודד פורר: מי מתקין אותן? שר האוצר?     

אייל חדד: שר המשפטים

אייל חדד:  הנושא הזה נמצא כרגע בבדיקה ואנחנו נבוא עם נתונים

עודד פורר: עסוק כרגע בתקנות אחרות, שר המשפטים

עודד פורר:  אני צוחק

אייל חדד: אנחנו במאגר לא יודעים אם מדובר בחייל, אין לנו דיווח אם זה חייל או לא חייל, אין לנו דיווח

אייל חדד:  אני מדבר כרגע על כלל האוכלוסייה בבדיקה, אחרי ששלוש שנים החוק רץ, לבוא ולבחון ולראות האם באמת איך נכון לעשות? אבל כמובן נצמדים להגדרות בינלאומיות

אייל חדד:  אנחנו בדקנו בעולם, כן חשוב לי לומר וזה כל מיני מקרים שעולים, אין דבר כזר למחוק מידע או להסתיר מידע, ברגע שהמאגר לא יהיה אמין, האוכלוסיות שייפגעו יהיו בעיקר האוכלוסיות החדשות כי לא יסמכו על זה

עודד פורר: ברור, תראה אנחנו בסוף מדברים על אוכלוסייה מאוד מאוד קטנה

עודד פורר:  אחנו מדברים על כמה אלפי חיילים בודדים

עודד פורר:  אגב בהשוואה בינלאומית אני לא חושב שתמצא את ההגדרה חייל בודד בהשוואה בינלאומית

ועדת הכלכלה): לא, אבל הוא יכול לא למחוק

ועדת הכלכלה):  אתה רק תיתן הוראות לבנקים לא להתייחס למאגר בעניין שלהם

ועדת הכלכלה):  זה הכל

ועדת הכלכלה):  וזה בסמכות של בנק ישראל

קריאה: זה לא בסמכות שלנו

ועדת הכלכלה): תגידו לבנקים, שבעניין של חיילים בודדים, שמשתחררים מהצבא, לתקופת זמן מסוימת, תהיה להם חנינה ללא קשר למידע שיש עליהם

ועדת הכלכלה):  מה זאת אומרת זה לא בסמכות שלכם? אתם כותבים ונגמר הסיפור

ועדת הכלכלה):  מה זה סמכות? איזה סמכות?     

אייל חדד: דוד, אצל נותן האשראי המידע קיים

ועדת הכלכלה): אז כותבים את זה

אייל חדד: אני לא יכול להכריח אותו לתת אשראי

ועדת הכלכלה): אתה יכול להכריח אותו כל דבר

ועדת הכלכלה):  תפסיקו להתייחס כאילו אתם עובדים אצל הבנקים, אתם לא עובדים אצל הבנקים

ועדת הכלכלה):  אתם יכולים

ועדת הכלכלה):  קודם כל תתנו להם את ההוראה הזאת, אחר כך מנהל הבנק ייקח אותה בחשבון

ועדת הכלכלה):  אתם כבר קבעתם שההוא יעשה מה שאתם אומרים

ועדת הכלכלה):  תנו את ההוראה הזו, תעזרו לחיילים הבודדים, לא הבנתי

עודד פורר: תייצרו לו נקודה אחרת

ועדת הכלכלה): מה, אתם לא יכולים לתת מכתב כזה לכל הבנקים ולבקש מהם?      

שירלי אבנר: לא

ועדת הכלכלה): אתם ועוד איך יכולים

שירלי אבנר: שירלי אבנר, המחלקה המשפטית בבנק ישראל

שירלי אבנר:  התשובה היא לא, אין לבנק ישראל כל סמכות - -      

ועדת הכלכלה): יש לו סמכות

ועדת הכלכלה):  למה, סמכות לכתוב מכתב אין לו? באמת מעניין

שירלי אבנר: - - שהיא כלפי הבנקים

שירלי אבנר:  אין לזה שום משמעות

ועדת הכלכלה): אז הגיע הזמן שתיקחו תתנו סמכות לעצמכם, כי הבנקים עושים מה שהם רוצים

ועדת הכלכלה):  תכתבו להם מכתב כזה הסמכות בידיכם לכתוב את המכתב

ועדת הכלכלה):  אני לא שמעתי שאתם צריכים סמכות על מנת לכתוב מכתב

ועדת הכלכלה):  נו באמת

ועדת הכלכלה):  מה אתם כותבים במכתב? לא להתחשב זה וזה

קריאה: משילות

ועדת הכלכלה): לא שייך למשילות, באמת לא שייך

ועדת הכלכלה):  מה הבעיה? אם רוצים שאני אנסח לכם את המכתב ביחד עם פורר? אנחנו ננסח לכם מכתב מצוין בלי שאתם נותנים להם הוראה מפורשת, אין שום בעיה

ועדת הכלכלה):  לפחות את זה, אם אתם לא יכולים מבחנה בינלאומית

ועדת הכלכלה):  תמיד כשלא רוצים לעשות משהו, כמו בוועדת כלכלה פתאום ממציאים לי שיש הסכמים

עודד פורר: אין פה בעיה, אני אומר לך פה אין בעיה בינלאומית

עודד פורר:  תעשו את השוואה לכל החיילים הבודדים בעולם, בסדר?     

ועדת הכלכלה): מה זאת אומרת?      

עודד פורר: אתה לא יודע כמה חיילים בודדים יש בצבא האמריקאי

ועדת הכלכלה): אני לא מבין את זה, מה, אתם לא רוצים לעזור לחיילים בודדים? אני רוצה להבין את זה פעם אחת ולתמיד

ועדת הכלכלה):  אז תגידו את האמת

אייל חדד: ההיפך

עודד פורר: אייל אז יש לך פתרון אחד שהוא שינוי תקנות

עודד פורר:  אני באמת לא מצליח להבין למה לא לתת בתקנות, חייל בודד שסגר את החוק שלו יימחק, מתחיל דף חלק

עודד פורר:  מדובר בבחור בן 21-22, אלו חבר'ה צעירים, סיימו שירות צבאי, עשו את כל מה שהם צריכים לעשות

עודד פורר:  היה להם חוב כזה וכזה, מוחקים, יש חנינה

עודד פורר:  אפילו לפושעים הכי גדולים נותנים פה חנינות, לפעמים קוצבים את עונשם

עודד פורר:  אז מה? אז אי אפשר לתת בעניין הזה?     

ועדת הכלכלה): רגע נשיא המדינה לא יכול לתת חנינה פה?     

עודד פורר: אה, באמת שאלה טובה

ועדת הכלכלה): בוא נראה, אולי נפנה לנשיא המדינה לפתור את הבעיה

שירלי אבנר: התשובה היא לא

עודד פורר: למה לא?     

ועדת הכלכלה): למה לא? לא הבנתי? הוא ייתן חנינה לכל החיילים הבודדים בעניין הזה של ה BDI שלכם

שירלי אבנר: אם יורשה לי, אולי אני אתייחס לחוק נתוני אשראי ולמטרות שלו

שירלי אבנר:  המטרה של חוק נתוני אשראי הייתה גם כן להיות חוק ניטרלי במובן הזה שהוא אמור לשקף את המידע, את נתוני האשראי

עודד פורר: אנחנו מדברים בסוף על היוצא מן הכלל של היוצא מן הכלל

שירלי אבנר: אין לזה סוף

שירלי אבנר:  היום זו אוכלוסייה של החיילים המשוחררים, מחר זו תהיה אוכלוסייה אחרת

עודד פורר: אנחנו לא מדברים על האוכלוסייה של החיילים המשוחררים אנחנו מדברים על האוכלוסייה של החיילים הבודדים

עודד פורר:  תפסיקו לחשוש כל הזמן על איזה מדרון

עודד פורר:  בסוף, במדינת ישראל, לצערי, לא כולם עדיין משרתים, אולי נגיע ליום שכולם ישרתו שירות צבאי או לאומי

עודד פורר:  בסוף אנחנו מדברים על קבוצה מאוד מאוד מאוד מאוד מצומצמת של חיילים בודדים, עליה צריך לעשות יוצא מן הכלל

עודד פורר:  אין דבר כזה שעל הכללים אין יוצא מן הכלל

עודד פורר:  יש בחוקים הכי נוקשים והכי קשים יש את הכללים של יוצא מן הכלל, תמיד

עודד פורר:  עושים למעט

שירלי אבנר: זה בסופו של דבר עשוי גם כן לפגוע באותה אוכלוסייה

ועדת הכלכלה): כן, במה?     

שירלי אבנר: בכך שלא יהיה לגביהם מידע

ועדת הכלכלה): אז את דואגת להם בעצם זה שאת לא נותנת להם

ועדת הכלכלה):  באמת זה טיעון מצוין

עודד פורר: בואו נשמע את הצבא, סליחה

עודד פורר:  סגן אלוף ענבר, קצת נתונים על חיילים בודדים

ענבר סיטבון: ענבר סיטבון, ראש ענף הפרט והתרומות של צה"ל

ענבר סיטבון:  בוקר טוב סליחה על האיחור מראש

ענבר סיטבון:  אז באמת אנחנו מתמודדים הרבה עם הטיפול בחיילים הבודדים, שעל אף שעוד מהוועדה הקודמת העלינו להם את שכר הדירה, ואנחנו מאפשרים להם מעטפת פרט כלכלית מאוד מאוד גדולה שהצגנו אותה גם בפעם הקודמת

שלומית אבינח: תני קצת מספרים, ענבר, לפרוטוקול

שלומית אבינח:  כמה חיילים? כמה נזקקים? שזה יהיה לפרוטוקול, בקצרה

ענבר סיטבון: בטח, אין בעיה

ענבר סיטבון:  באמת מהפעם הקודמת אנחנו מדברים על 7,000 חיילים בודדים

ענבר סיטבון:  מתוכם 54% כאלו שעלו בגפם לארץ

ענבר סיטבון:  אלו נקראים חיילים בודדים מובהקים, ויש לנו עוד 46% מהם שהם חיילים בודדים חסרי עורף משפחתי, כאלו שהקשר עם הוריהם הוא כמעט ולא קיים מכל סיבה שהיא

ענבר סיטבון:  כל אותם החיילים יהיו חיילים בודדים, אנחנו מאפשרים להם לגור גם בשכר דירה, גם בבתי חייל, גם בבתים חמים של האגודה למען החייל, וגם באימוצים בקיבוצים

שלומית אבינח: כמה נזקקים?     

ענבר סיטבון: עכשיו בואו רגע נעבור לבמה אנחנו מתמודדים

ענבר סיטבון:  בסוף אנחנו רואים שכל החיילים הבודדים בשנה האחרונה שפנו אלינו צריך לומר, אלו שלא פנו אלינו קשה לנו מאוד לדעת

ענבר סיטבון:  אז בבחינת הנתונים, ראינו שבשנה האחרונה מפברואר בשנה האחרונה ועד היום, יש לנו 4,372 חיילים בודדים שפנו אלינו לאור בקשה כלכלית כדי לקבל תמיכה כלכלית

ענבר סיטבון:  זה יכול להיות מכל סוג שהוא

ועדת הכלכלה): קודם כל תתנו להם קצת מענק מיוחד לרגל 75 שנות עצמאות

ועדת הכלכלה):  מה הבעיה?     

ענבר סיטבון: קודם כל נתנו עכשיו מאז הוועדה האחרונה לכל החיילים הבודדים תוספת של שכר דירה רטרואקטיבית מינואר וצריך להגיד שזו בשורה מאוד משמעותית

ועדת הכלכלה): תנו להם מענק מיוחד שיכסו חלק מהחובות

ועדת הכלכלה):  לפני שאנחנו רוצים לפטור אותם מה-BDI, זה עדין לא פותר להם את הבעיה של החובות

ענבר סיטבון: נכון אתה צודק, אבל צריך לומר שהיום אנחנו נותנים - - -      

ועדת הכלכלה): תנו להם כרגע ל-75 שנה, מענק של 3,000 או 4,000

ועדת הכלכלה):  זה 21 מיליון או 28 מיליון מתקציב משרד הביטחון זה כלום

ענבר סיטבון: רק כדי לסבר את האוזן אנחנו מדברים על כך שחייל בודד מקבל משכורת ביחד עם כל התוספות והמענקים של בין 5,500 אלף שקלים

ועדת הכלכלה): זה לא מספיק

ענבר סיטבון: נכון

ענבר סיטבון:  ולאור כך אנחנו נותנים להם מעטפת פרט מאוד מאוד גדולה, ובמקרה שיש חייל שפונה אלינו בכל בעיה כלכלית, אנחנו נותנים לו מענק או תווי מזון

שלומית אבינח: מה גובה המענק?     

ענבר סיטבון: אין לנו הגבלה

ענבר סיטבון:  אנחנו יכולים לתת גם מענקים, למשל, של עד 15,000 שקלים ואפילו יותר

ענבר סיטבון:  היו לנו מקרים כאלה

ענבר סיטבון:  החיילים הבודדים מכירים את המענה הזה

ענבר סיטבון:  הם יודעים שניתן לפנות למש"קית ת"ש ולקצינות הת"ש באמת לקבל את המענה

ועדת הכלכלה): פעם הצבא עזר מבחינה חברתית

ועדת הכלכלה):  הוא שיקם אנשים גם

ועדת הכלכלה):  מה הבעיה? תכנסו לתמונה קצת

עודד פורר: כמה חיילים בודדים יש לכם שמשתחררים?     

ועדת הכלכלה): אני אדבר עם שר הביטחון על זה

ענבר סיטבון: אני חושבת אגב, שאנחנו נותנים את המענה לחיילים הבודדים, לגמרי

עודד פורר: חייל בודד שמשתחרר במחזור, כמה חיילים בודדים בערך, בכל שנה משתחררים?     

ענבר סיטבון: בערך 1,200 חיילים

ועדת הכלכלה): בכל שנה?     

ענבר סיטבון: כל שנה

עודד פורר: אנחנו נדרוש שלכבוד 75 השנים, כל חייל בודד יקבל 7,500 שקלים

עודד פורר:  75 שנים 75 מאות

עודד פורר:  יש לך 3,000 חיילים

שלומית אבינח: 7,000 משרתים, אבל כמה עולים - - -     

ענבר סיטבון: אם 7,000 יש לנו בשנה וזה מתנהג בממוצע בין 24 חודשים לשלוש שנים של שירות, אז בערך 2,000 ומשהו

ענבר סיטבון:  זה חישוב פשוט

שלומית אבינח: מעל 2,000 בכל שנה?         

ענבר סיטבון: כן, שהם גם וגם

ענבר סיטבון:  גם עולים חדשים וגם חסרי עורף משפחתי

ענבר סיטבון:  מה שרציתי לומר על אופי הפניות של החיילים שמגיעים אלינו, הפניות יכולות להיות כאלה שהחובות שלהם הם ללווים אישיים, אנחנו קוראים להם שוק אפור

ענבר סיטבון:  ויכולים להיות גם חובות שהם רשמיים, שהם ממוסדים, או לחברות הפלאפון, או לחברות האשראי או לבנק ואז אנחנו בעצם נתקלים בעיקול של חשבון בנק וברגע כזה אני לא יכולה אפילו לתת לו משכורת, כי אין לי לאן להעביר את המשכורת שלו

ענבר סיטבון:  צריך להגיד שבאמת אנחנו עובדים עם שיתוף פעולה מלא גם 3עם נדן

עודד פורר: כמה חשבונות עוקלו?     

ענבר סיטבון: אני לא יודעת להגיד את זה, כי זה רק על בסיס פניה של החייל

ענבר סיטבון:  לנו אין שום בעיה, כמו שאנחנו עושים ביחד עם חברת חשמל ועם עוד גופים אחרים, להעביר את הנתונים של כל החיילים לאייל חדד שיושב פה, והוא ידע כך מיהם החיילים הבודדים

ענבר סיטבון:  אין לנו בעיה לעשות את זה

שפרה שחר: עובדה שהייתה לכם בעיה לעשות את זה

שפרה שחר:  היינו במהלך כזה ואתם טרפדתם אותו

שפרה שחר:  אכ"א טרפד אותו

שפרה שחר:  היינו במהלך כזה בדיונים שהיה יו"ר ההוצאה לפועל

עודד פורר: סליחה רגע, שפרה תדברי שתי דקות

ועדת הכלכלה): אנחנו כבר יודעים מה לעשות

עודד פורר: שפרה

שפרה שחר: כמעט השלמנו מהלך כשדוד מדיוני היה יו"ר ההוצאה לפועל, עבדנו עליו המון חודשים - -     

ועדת הכלכלה): רגע, אני עוקב אחרי מה שכתבת

ועדת הכלכלה):  אם את מוסיפה משהו

שפרה שחר: עד שהוא פרש בגלל מחלה

שפרה שחר:  וכמעט השלמנו מהלך שבו אכ"א מעביר את כל הנתונים של תעודות זהות של מי חייל בודד, ומי חייל ככה ומי חייל ככה, ומי שגרר רגליים ובסופו של דבר טרפד את המהלך הזה זה אכ"א, ולא אף אחד אחר

שפרה שחר:  חד משמעית, תבדקי אותי

ענבר סיטבון: אני אבדוק

שפרה שחר: להגיד אתם יכולים ואתם לא יכולים

שפרה שחר:  יכולתם ולא עשיתם

ענבר סיטבון: שפרה, אני לא יודעת, אני לא מכירה את האירוע הזה

שפרה שחר: אז אני אכיר לך

ענבר סיטבון: יותר מזה, אני זאת שאמרתי שאנחנו מוכנים להעביר את הנתון בדיוק כפי שאנחנו מביאים לחברת חשמל ולמשרד הקליטה

שפרה שחר: גם זה לקח הרבה זמן

שפרה שחר:  חברת חשמל לקח הרבה זמן

ענבר סיטבון: יכול להיות

שפרה שחר: קודם כל צריכים לדעת שלא רק החיילים הבודדים נמצאים בברוך כלכלי

שפרה שחר:  יש עוד חיילים

עודד פורר: חבר הכנסת לשעבר אלכס קושניר

עודד פורר:  בבקשה

אלכס קושניר: בוקר טוב לכולם

אלכס קושניר:  קודם כל אני רוצה לברך אותך, אדוני יושב הראש, ואותך, אדוני יושב ראש ועדת כלכלה, שעם כל הטרללת הזאת אתם מקיימים סוף סוף דיון שבאמת - -     

ועדת הכלכלה): אני יכול להגיד לפורר לא? אבא שלו חבר שלי

אלכס קושניר: - - שנוגע לחיים האמיתיים גם לאזרחים במדינת ישראל, והאזרחים האלה הם גם החיילים שהם משרתים וחיילים במיוחד חיילים בודדים

אלכס קושניר:  לי, חבריי יושבי הראש, יש דה ז'ה וו, כי לפני שנתיים וחצי ישבתי פה בכיסא הזה כיושב ראש ועדת המשנה לנושא חיילים בודדים ודנו בסוגיה הזו, וגם אז שמענו כל מיני תירוצים, ואני רואה שמאז שום דבר לא התקדם

עודד פורר: אפילו התירוצים לא השתנו, אתה אומר?     

אלכס קושניר: התירוצים הם אותם תירוצים, והחיילים הם אותם חיילים, והחובות הן אותן חובות

ועדת הכלכלה): נכון

אלכס קושניר: אבל אני חושב שהפתרון הוא פתרון שאמור להיות מאוד פשוט טכנולוגית

אלכס קושניר:  צה"ל, ולמדנו את זה וגם עכשיו שמענו את זה, יודע להעביר מידע

אלכס קושניר:  מאגר הנתונים של האשראי יודע לקבל מידע

שפרה שחר: אסור לו לקבל מידע

אלכס קושניר: אין דבר כזה אסור, בסופו של דבר אם אתם מחליטים שמותר, אז אתם מוציאים תקנה וזה מותר

אלכס קושניר:  כי אם צה"ל יודע להעביר את המידע למשרד הקליטה ולחברת החשמל שהיא חברה ממשלתית, אז אין שום סיבה שהוא לא יוכל להעביר מידע למוסד ממשלתי אחר

אלכס קושניר:  ואתם אצלכם, מסמנים בכוכבית וכותבים שהחוב נוצר בזמן שירותו של אותו חייל כחייל בודד בשירות חובה

קריאה: רק חייל בודד, לא לכולם

אלכס קושניר: אנחנו מדברים על אוכלוסיית החיילים הבודדים

אלכס קושניר:  אל תפריעי לי בבקשה

אלכס קושניר:  ואז הבנקים, ברגע שהם נתקלים בחייל הזה כשהוא משוחרר ורוצים לתת לו אשראי או לא רוצים לתת לו אשראי, יש להם את הכוכבית הזו, והם מבינים שמדובר בחייל שהחוב שלו נוצר עקב או במהלך שירותו הצבאי, והבנק כבר יפעיל את שיקול הדעת שלו, האם הוא מתייחס לזה כמידע שלילי או לא

אלכס קושניר:  לפחות בואו נגיע לשם

אלכס קושניר:  כי אני מאמין שרוב מנהלי הסניפים בבנקים, או אלו שבעצם אחראים על החיתום

אלכס קושניר:  הם יסתכלו ויגידו וואלה הבן אדם עכשיו בן 22-23, החוב נוצר בגלל שהוא היה בצבא, חייל בודד, אז הוא ידע לשקול לחיוב את מתן האשראי

אלכס קושניר:       הרי מה רוצים יוזמי הדיון? הם רוצים דבר מאוד פשוט, הם רוצים שייפתח דף חדש לאותם חבר'ה ששלוש או ארבע שנים לפני זה, עזבו את מדינת מוצאם, הגיעו לפה בשביל לשרת את המדינה הזו, ובגלל שהמדינה לא מספיק יעילה, והתנאים לא מספיק אופטימליים, נוצרו להם כל מיני חובות שבדרך כלל זה לא באשמתם, וכרגע הם רוצים להתחיל דף חדש

אלכס קושניר:       הרי ברגע שהחייל או החיילת הזו הגיעו לפה, ושירתו פה שירות מלא, הם רוצים להישאר פה

אלכס קושניר:  אנחנו כמדינה חייבים לעשות הכל כדי שהם יישארו פה ולא יחזרו למדינת מוצאם

אלכס קושניר:  וכל מה שאתם עושים פה, ובמיוחד מה ששמעתי אתכם מדברים, זה איך לא

אלכס קושניר:  אז בואו רגע נחשוב איך כן? הנה, אני מציע לכם דרך שהיא לא מחייבת את הבנקים, היא לא מצריכה אתכם להוציא איזושהי הוראה שאתם לא רוצים להוציא לבנקים

אלכס קושניר:  אבל לפחות תקבלו את המידע מצה"ל, תסמנו שהחוב נוצר במהלך שירות צבאי של חייל בודד בחובה, והבנקים כבר ידעו לקבל את ההחלטה

אלכס קושניר:  לפחות בואו נתקדם לצעד הזה

אלכס קושניר:  לא כזה מסובך נראה לי

ענבר סיטבון: אם יורשה לי, אני חושב גם שאנחנו צריכים רגע לבחון את עיקול התשלומים שמגיעים מצה"ל

ענבר סיטבון:  חלק מהתשלומים שמגיעים מצה"ל היום מעוקלים ביחד עם חשבון הבנק

עודד פורר: על זה כבר דיברנו, זה אסור להם לדעתי

ועדת הכלכלה): אבל אפשר לעקל הבנק

ועדת הכלכלה):  אי אפשר לעקל את הקצבה

ועדת הכלכלה):  הקצבה אפשר לעקל אותה?     

ענבר סיטבון: את דמי הקיום, זה קורה

גיא קונפורטי: הקצבה מוגנת מעיקול

ועדת הכלכלה): הקצבה מוגנת כמו קצבה של ביטוח לאומי או לא?     

עודד פורר: סליחה, רק גיא עונה

ועדת הכלכלה): אז איך הם מעקלים את זה בצבא?     

גיא קונפורטי: יש חוק ספציפי

גיא קונפורטי:  לדעתי הביעה היא טכנולוגית

ועדת הכלכלה): אז הם צריכים לא להתייחס

עודד פורר: הבעיה לא הצבא, הבעיה שהחייל לא יכול למשוך כסף מהבנק

ועדת הכלכלה): הבנק זה סיפור אחר

גיא קונפורטי: זה לא מעוקל במקום

גיא קונפורטי:  מה שיכול להיות אולי מעוקל במקום זה רק פיקדון

ועדת הכלכלה): רגע, רגע, בוא נשאל את בנק ישראל, או הפיקוח על הבנקים, אני לא יודע

ועדת הכלכלה):  אתם לא יכולים בעניין הזה לתת הוראה לבנקים, שעד סכום, אם יש להם יותר כסף זה ויכוח אחר, הגמלה של הצבא שלא יתייחסו לעיקול הזה

ועדת הכלכלה):  את זה אתם כן יכולים או לא? או שגם את זה אתם לא יכולים לתת הוראה לבנקים? כי יש חוק

ועדת הכלכלה):  החוק לא מאפשר לעקל את זה

ועדת הכלכלה):  אז מה הם עושים? הם מעקלים את הבנק, ואז הבנק אומר יש לי עיקול

ועדת הכלכלה):  אז את זה לפחות תפתרו, אתם שומעים את הצבא בעניין הזה

גרניט אופק: גרניט אופק מהפיקוח על הבנקים

גרניט אופק:  לעניין הנושא שהעלו הצבא של עיקול משכורות, אז באמת הנושא הזה עלה כבר לפני שלוש שנים פה בוועדה, ובעקבות הצפת הנושא אנחנו הוצאנו מכתב למערכת הבנקאית שמזכיר את החובה שקבועה בחוק שאסור לעקל משכורות, ועשינו אחר כך עבודת בקרה ואכיפה מול כל הבנקים כדי לראות האם הם מצייתים לחוק

גרניט אופק:  ומהממצאים שלנו, הבנקים מצייתים ללקוחות

גרניט אופק:  אנחנו איתרנו שני מקרים בודדים פרטניים שהייתה איזושהי טעות אנוש

ועדת הכלכלה): מה זה מצייתים?     

גרניט אופק: זאת אומרת הם לא מעקלים משכורות

ועדת הכלכלה): אבל הם אומרים שלא

ענבר סיטבון: אני חושב שהפער, אגב, הוא אל מול דמי הקיום, אם נהיה רגע מדויקים, אל מול כל התוספות של המענקים

ענבר סיטבון:  דמי הקיום באמת משותפים לכל החיילים אבל הבודדים יש להם מענק בודד, שזה מעוקל, וזאת המשכורת המשמעותית

ועדת הכלכלה): אנחנו נתקן את החוק

ועדת הכלכלה):  זה בתקנות או בחוק דרך אגב?     

קריאה: הבנק מקבל, הוא לא יכול לדעת מה זה

ועדת הכלכלה): לא, אז נתקן את החוק בעניין הזה, נתקן את התקנות של ההוצאה לפועל

עודד פורר: יש חוק תשלומים לחיילים בשירות סדיר, הגנה על תשלומים, והמשכורות שמשולמות לחיילים בשירות חובה בשל מצבם הכלכלי בהיותם חיילים בודדים מוגנות

עודד פורר:  אנחנו ביקשנו ואני חושב שזאת הייתה ההצעה של חבר הכנסת קושניר בזמנו, להגן גם על התשלומים הנוספים שמגיעים ממשרד הקליטה וממקורות אחרים

עודד פורר:  הצעת החוק הזאת עברה כבר בקריאה ראשונה, היא תקועה

עודד פורר:  זה אני אומר לך מול הקואליציה

ועדת הכלכלה): מתי היא עברה?     

עודד פורר: אפשר לקדם אותה

ועדת הכלכלה): נעשה דין רציפות

ועדת הכלכלה):  אז תביא לו את החוק הזה

עודד פורר: יש, הנה הוא

עודד פורר:  אני ביקשתי מוועדת עבודה ורווחה, ופניתי ליושב ראש הוועדה אייכלר

ועדת הכלכלה): זה היה בעבודה והרווחה בזמנו?     

עודד פורר: כן, זה בגלל שלא הייתה ועדת קליטה

עודד פורר:  בכנסת הקודמת לא הייתה ועדה

ועדת הכלכלה): אבל זה העניין, שהוא צריך לאשר

עודד פורר: אני לא יכול לפנות לבקש דין רציפות, אייכלר צריך לבקש דין רציפות, אין בעיה

ועדת הכלכלה): אני אדבר איתו

עודד פורר: אני כבר פניתי אליו בעניין הזה

ועדת הכלכלה): יש לו חוק עכשיו אצלי, אז אני אעכב לו את זה עד שהוא יאשר את זה בדין רציפות, הכל בסדר, תשאירו לי את המלאכה

עודד פורר: אז את זה סיכמנו, אני מתחיל כבר לסכם את הדיון

שי אבו: כבוד יושב הראש ברשותך, אני רוצה רגע

עודד פורר: מי אדוני?     

שי אבו: שמי שי אבו אני מרכז תחום פיננסי בקפטן קרדיט לשכת אשראי, נאמרו פה המון המון דברים

ועדת הכלכלה): אתה מייצג את הבנקים?     

שי אבו: לא אני לא מייצג את הבנק

שי אבו:  אני באופן אישי קודם כל יש לי איגוד יועצים אני פעיל ציבור בהרבה מאוד תחומים אבל הפעם אני גם מגיע מהפן האישי המקצועי, ונאמרו פה הרבה דברים וחשוב לי להעמיד רגע אותם על דיוקים

ועדת הכלכלה): אתה בעד או נגד הדברים האלה? אני רוצה להבין

שי אבו: אני אסביר לך רגע את הדברים ואחרי שתבינו, אז חלק מהדברים שנאמרו פה תאמין לי יהיו בטלים ומבוטלים

שי אבו:  יש שתי לשכות אשראי במדינת ישראל, BDI ודן אנד ברדסטריט, אלו שתי לשכות האשראי במדינת ישראל

שי אבו:       החוק הזה, מאפשר היום במצבים מסוימים, יש דירוג, על בסיס מה נקבע הדירוג? אני אסביר לכם

שי אבו:  במצב שלחלילה לאדם היה כשל אשראי, של פיגור, תיק בהוצאה לפועל, נושא של שיקים שחזרו, חמישה שיקים שחזרו, ארגון חוב מחדש שאני אתייחס לזה בעוד רגע, כל הדברים האלו הם בהיבטים מאוד משמעותיים מבחינת דירוג האשראי

שי אבו:  עכשיו, בהתאם לכך האשראי שניתן השאלה מה הריבית שניתנת בהתאם לדירוג, בהתאם לביטחונות, בהתאם להכנסות

שי אבו:  אותה אוכלוסייה שאנחנו מדברים עליה כרגע, אין לה לא בטחונות כמובן, יש לה בעיה כרגע של הכנסות ואני גם אטע פתרון גם בהקשר הזה שיהיה להם קל, ויש לה, לאור סיטואציה שנוצרה, גם בעיה בדירוג

שי אבו:  אבל נתונים בדירוג האשראי לא נשמרים כל החיים

שי אבו:  גם אנשים שפושטי רגל

ועדת הכלכלה): שבע שנים

שי אבו: שלוש שנים, בוא תן לי, ברשותך

שי אבו:  חבר הכנסת דוד ביטן, ברשותך

שי אבו:  כל אדם רשאי ויכול לדעת עכשיו להוריד עכשיו את האפליקציה של קפטן קרדיט ולראות מה דירוג האשראי שלו

שי אבו:  הוא יכול גם לשפר אותו

שי אבו:  אבל נקודה מאוד חשובה, אם נניח אדם נפגע בבנק מסוים, הדירוג שלו, ופה חשוב כן לומר, בכל בנק יש לו את הדירוג האישי שלו, וזה יישאר לו לכל החיים

שי אבו:  זה לא קשור ללשכת האשראי, זה לא קשור לשום דבר

שי אבו:  הוא יכול להתחיל דף חדש

שי אבו:  אני יכול להגיד לכם מהניסיון האישי שלי, גם אנשים שפשטו רגל קנו דירה וקיבלו משכנתאות והחלו את החיים שלהם וקיבלו כרטיסי אשראי

ועדת הכלכלה): אחרי הרבה שנים

שי אבו: אחרי חצי שנה אני דאגתי לבן אדם לקבל כרטיס אשראי

שי אבו:  אני יכול להסביר לך את הדברים

ועדת הכלכלה): טוב נו בחייך, לא פשוט מה שאתה אומר

ועדת הכלכלה):  אל תציג את זה כאילו אין בעיה

שי אבו: בשונה ממך, אני חי את השטח

שי אבו:  יש דברים שאתה מבין יותר ממני, יש דברים שאני טיפה מבין בהם

ועדת הכלכלה): רגע רגע, מה אתה חושב שאני באתי מארצות הבית? אני מישראל, אני חי גם בשטח

שי אבו: בהקשר של דירוגי אשראי, בהקשר של צרכנות, כן, אני אוריד טיפה את הצניעות

שי אבו:  עכשיו, איך אני רוצה לעזור לטובת החיילים, לטובת האוכלוסייה שאנחנו רוצים לעזור לה? נכון יש משכורת? אפשר לייצר שיח בין הבנקים שזו תהיה הורדה מהמשכורת, ברגע שתהיה הורדה מהמשכורת ולא הורדה מחיוב הבנק זה יכול להקל מאוד משמעותית את הריבית

ועדת הכלכלה): בוא בוא תשמע

ועדת הכלכלה):  יש דברים שאנחנו יכולים להם ויש דברים

ועדת הכלכלה):  ברגע שיש עיקול בבנק, אז הבנק כביכול, מחויב לעיקול הזה

ועדת הכלכלה):  לעשות את זה בצורה ככה היא לא תופסת

ועדת הכלכלה):  מה שאנחנו צריכים לעשות באמת, שמעתי אתכם, הבנקים נוקטים בפעולה נכונה לגבי הגמלה, אבל לא לגבי תשלומים נוספים

ועדת הכלכלה):  אז פה אנחנו צריכים לתקן או את התקנות, או את החוק בעניין הזה

ועדת הכלכלה):  וזה ישפיע גם על ההעברות של ביטוח לאומי

שי אבו: עוד הערה חשובה אחת נוספת

שי אבו:  כאשר לבן אדם יש הלוואה והוא לא עומד בה, יש משמעות לסיווג איך הם מסווגים את ההלוואה

שי אבו:  אם יסווגו את ההלוואה כהלוואה רגילה - - -     

ועדת הכלכלה): בסדר, אנחנו לא באנו פה

שי אבו: לא אני רוצה להסביר לך מה קורה לחיילים

שי אבו:  ברגע שהם מסווגים לו את זה להלוואת הסדר, פה מתחילה הבעיה

ועדת הכלכלה): את זה תסביר לבנק ישראל

שי אבו: אבל זה חשוב שהבנקים, חשוב לכולם

שי אבו:  יש בנקים מסוימים, יש בנקים כמו בנק הפועלים שפועלים להבראה שדואגים בהקשרים האלה - -     

ועדת הכלכלה): בנק ישראל מפחד לשלוח הודעה לבנק , אוי ואבוי אם הוא ישלח הודעה לבנק

שי אבו: - - יש היום הרבה פעולות של בנקים שנעשים לטובת חיילים חשוב להגיד גם את האמת

שי אבו:  אבל הסיווג הוא החלק המשמעותי

ועדת הכלכלה): אנחנו כבר יודעים מה לעשות

עודד פורר: אנחנו רוצים לסכם

עודד פורר:  ציקי בבקשה, ואז אני אסכם

עודד פורר:  ציקי בבקשה ואז נסכם

ציקי אוד: שלום קוראים לי ציקי אני עובד פועל בקרב החיילים הבודדים רק 35 שנים

ציקי אוד:  הקמתי את מרכז מייקל לוין והיום אני נציג של רוח מכונות

ציקי אוד:  יש בעיה גדולה, בנק כשהוא מעקל, הוא מעקל לחלוטין, הוא לא יכול לא לעקל

ציקי אוד:  אני בדרך כלל מציע לחיילים - - -     

ועדת הכלכלה): אבל הם אומרים שהבנקים עושים אחרת

שלומית אבינח: אבל הוא חי את השטח

ציקי אוד: תשמע, אני לא יודע מה מספרים פה

ציקי אוד:  אתה יודע, אני בא לדיונים האלה כבר שנים

ציקי אוד:  הצבא מספר סיפור יפה, כולם מספרים סיפורים יפים, אני מגיע לשטח והחייל בלי כסף

ציקי אוד:  אז אני קודם כל מציע לחיילים שיש להם בעיות כלכליות והחשבון מעוקל לפתוח חשבון בבנק הדואר, הקצינות יכולות להציע את זה

ציקי אוד:  בבנק הדואר אין עיקולים

ועדת הכלכלה): למה? אפשר גם לעקל שם, לא נכון

ציקי אוד: לא, בנק הדואר הוא משהו של המדינה, אי אפשר לעקל שם

ועדת הכלכלה): מה? אין דבר כזה

ציקי אוד: כן, אני אומר לך אני לא איש חוק, מהניסיון שלי

ציקי אוד:  מהניסיון שלי בבנק הדואר אי אפשר לעקל

ליאת מיזלס: אפשר להוציא את הקצבה בתוך 30 ימים

ועדת הכלכלה): מה פתאום? אין דבר כזה

ציקי אוד: אבל יש בין האוכלוסייה של הבודדים ולא בודדים אני אתייחס לשתי אוכלוסיות

ציקי אוד:  יש אוכלוסייה של חסרי העורף שלא הצליחה להוכיח שהם אכן מנותקים מקשר מהבית

ציקי אוד:  ואז החיילים האלה מקבלים משכורת של חייל רגיל, אבל הם למעשה חיילים בודדים

ציקי אוד:  אז נכון שמוצאים להם בית החייל וכל מיני דברים כאלה שלא תמיד מתאימים לכולם

עודד פורר: אבל זה לא נושא הדיון, סליחה אני מתנצל

עודד פורר:  אנחנו בדיון מאוד מאוד ממוקד על הדירוג אשראי של החיילים

עודד פורר:  כי חיילים בודדים, הייתה ועדת משנה ועוד תהיה כזאת

ציקי אוד: הבעיה עם דירוג האשראי, כשהם לוקחים הלוואה מהבנק

עודד פורר: הסיפור בדירוג אשראי שהוא דופק אותם אחרי שהם משתחררים- -      

ליאת מיזלס: סליחה, אפשר להתייחס בקצרה למשהו?     

עודד פורר: - - הם לא יכולים להתחיל את חייהם

עודד פורר:  כן, במשפט

ליאת מיזלס: קודם כל לגבי זה שכעבור שלוש שנים הנתונים האלו נמחקים, אנחנו מדברים בדיוק על תקופת הזמן שאותם חיילים בודדים משתחררים, זה בדיוק הזמן שהם צריכים את הכסף הזה

ליאת מיזלס:  עכשיו, בנוגע לתיקון שצריך לנושא של נתוני האשראי המובהקים, זה משהו שצריך בחקיקה, כי באמת לפי החוק והתקנות יש את נתוני האשראי המובהקים, אבל חוץ מזה החוק קובע נתוני אשראי באופן כללי שמועברים, ואני לא מדברת פה על נתונים מובהקים, ויכול להיות שפה מול הבנקים צריך להגיע להסדר מה מועבר?     

עודד פורר: טוב, תודה

עודד פורר:  אני רוצה לסכם את הדיון

עודד פורר:  אגב, החייל הבודד שלא עלה, זה בחור שהיה לו חוב של 14,000 שקלים לפלאפון

עודד פורר:  חייל בודד מטבע הדברים מתקשר לחו"ל הרבה למשפחה

עודד פורר:  החוב הזה, כשהוא היה צריך כבר לשלם אותו, במקום 14,000 היה 26,000 שקלים

עודד פורר:  אחרי שהוא סיים את כל התהליך, הוא נשאר עם אותה נקודה אדומה, הוא לא יכול לפעול מול הבנקים, לא להוציא שום דבר

ועדת הכלכלה): אחרי שהוא שילם?     

עודד פורר: אחרי שהוא שילם

עודד פורר:  אחרי שהוא כבר יצא מכל האירוע, וזאת השערורייה בעיניי

עודד פורר:  אז כמה דברים, אחד, לסיכום בין יושב ראש ועדת הכלכלה לביני, אנחנו פה מבקשים מהצבע וממשרד הביטחון, ואתה תדבר על זה עם שר הביטחון

ועדת הכלכלה): אני אדבר איתו

עודד פורר: לתת מענק מיוחד לחיילים הבודדים לכבוד 75 שנים למדינת ישראל

עודד פורר:  100 שקלים על כל שנה

עודד פורר:  כל חייל בודד יקבל 7,500 שקלים

עודד פורר:  העלות של זה היא כ-22 מיליון שקלים

עודד פורר:  אני מעריך שצה"ל יצליח לעמוד בזה

עודד פורר:  יש לכם פחות הוצאות כי העבירו הרבה מהמשרד לבן גביר, חלק סמוטריץ', אז מה שנשאר

עודד פורר:  אז יש פחות, זה מה שאני אומר, אז תטפלו בנושא הזה

עודד פורר:      הדבר השני, אנחנו מבקשים מבנק ישראל או הפיקוח על הבנקים להכניס תיקון בתקנות, לנסח תיקון בתקנות, לשר המשפטים שיאפשר חנינה על חוב לחיילים בודדים במובן של אחרי שהם סגרו זה נמחק מנתוני אשראי

שי אבו: כדאי להעלות את הסכום שקיים בנתוני אשראי מעל 5,000 שקלים

שירלי אבנר: אנחנו נבקש לדבר על זה עם הוועדה לפני שנעשה סיכום כזה

עודד פורר: לא, אנחנו סיימנו את הדיבור בוועדה, אנחנו מבקשים לפנות, וגם אנחנו נפנה לשר המשפטים בעניין הזה

ועדת הכלכלה): אנחנו רוצים מכתב שלכם למנהלי הבנקים בעניין הזה

שירלי אבנר: אנחנו לא נוציא מכתב כזה

ועדת הכלכלה): בסדר, אל תוציאו, אתם עושים מה שאתם רוצים

ועדת הכלכלה):  הגיע הזמן שגם כן תילחמו בבנקים טיפה, ולא רק תעזרו לבנקים

ועדת הכלכלה):  בינתיים הם גובים מאיתנו עמלות מפה לשמיים

ועדת הכלכלה):  תעשו את העבודה שלכם מולם קצת

שירלי אבנר: אם יורשה לי, יש לנו כן צעדים שנעשו גם על זה

ועדת הכלכלה): איזה צעדים? בינתיים הרווח שלהם עבר ל-20 מיליארד שקלים בשנה, לפני שש שנים היה 6 מיליארד

שירלי אבנר: אתם לא נתתם לי לדבר, ואנחנו כן חושבים שכדאי שתביאו בחשבון את הצעדים שנעשו על ידי בנק ישראל בהיבטים האלו

ועדת הכלכלה): לא לוקחים

ועדת הכלכלה):  אם אתם לא תעשו את זה, אנחנו נדאג לזה בחקיקה

ועדת הכלכלה):  אין בעיה, אתם לא עושים את לנו טובה

עודד פורר: אני אהיה יותר עדין מחבר הכנסת ביטן, להתייחס ל-3,000 חיילים בודדים מתוך אוכלוסייה של ששה מיליון איש

עודד פורר:  לא ביקשנו להחריג פה 10% מהאוכלוסייה

ועדת הכלכלה): חייל בודד, ריבונו של עולם

ועדת הכלכלה):  מה אתם רוצים? משרת את המדינה כחייל בודד, אתם לא מוכנים ללכת לקראתו? אז לקראת מי תלכו? אני לא מבין

עודד פורר: אני מבקש, אני באמצע סיכום, וזה הסיכום שלנו

עודד פורר:  אנחנו נוציא מכתב ואחנו נדרוש גם ממכם, אנחנו גם נפנה לנגיד בנק ישראל בעניין הזה, שאתם תפנו לבנקים כדי להסדיר את הנושא הזה

עודד פורר:  גם בדירוג האשראי הבנקים צריכים לתת התייחסות מיוחדת ולהבין שחייל בודד שסיים שירות צבאי הוא בתחילת חייו, וצריך לתת פה את הבסיס במובן הזה

עודד פורר:  גם פניה לסיווג ההלוואות כפי שציין הבחור פה, שכשכבר נותנים הלוואה לאותו חייל בודד, כדי לפרוע, שלא יסווגו אותה כהלוואה לפירעון, אלא יסווגו אותה כהלוואה ואז הדברים ייראו אחרת

עודד פורר:  בנוסף, פניה לוועדת עבודה ורווחה נוספת אנחנו נעביר את הפניה הזאת גם לחבר הכנסת ביטן כדי שיהיה דין רציפות לחוק של חבר הכנסת קושניר

גרניט אופק: יש אפשרות רק להוסיף משפט קצר רק לפרוטוקול? מהפיקוח על הבנקים

גרניט אופק:  ממש קצר

גרניט אופק:  קודם כל לגבי דברים נקודתיים שהועלו פה ובעיות נקודתיות של חיילים, אז אני כן רוצה להזמין את המוזמנים פה לפנות לפניות הציבור של הבנקים ושל הפיקוח על הבנקים, כי לפעמים יש דברים שההנחיות ברורות ואפשר לברר אותם

גרניט אופק:  ודבר נוסף, דובר פה הרבה על התנהלות בחשבונות בנק שאי אפשר להתנהל, אז כן יש הנחיות של הפיקוח על הבנקים שמבהירות שגם אם יש עיקול או הגבלות או חוב, אז כן יש חובה לנהל חשבונות ביתרת זכות, ולאפשר שימוש ב-Debit

גרניט אופק:  דיברה פה הבחורה הצעירה שהיא לא יכולה לקנות בסופר, אז זה משהו שלא ברור לי איך זה קורה, כי אפשרות לכרטיס Debit חייבים לתת לה

עודד פורר: אוקיי, תודה רבה

עודד פורר:  הישיבה נעולה

עודד פורר:  אנחנו נחדש את הדיון בישיבה הבאה